Válasz erre: A Zemberek így szóltak: "Viktor, segíts"

@heima:

Abban egyetértünk, hogy az érdemi döntéseket szűk körben, zárt ajtók mögött hozzák, és nem az utcán. Tényleg elég hülyén nézett volna ki Orbán, ha ott az emberek előtt nekiugrik a polginak, és szidja-veri felváltva....

Viszont! Ha valaki politikus, pláne a közelgő választások megnyerésére igencsak esélyesnek látszó párt vezető embere, akkor legyen diplomatikus, kedves és megnyerő a NÉPpel. Ha hívják, menjen és foglalkozzon velük.

Szerintem simán odamehetett volna a tüntetőkhöz, 1 perc alatt elmondhatta volna, hogy "Mielőbbi találkozót sürgetek a polgármester úrral, remélhetőleg sikerül majd mindenki számára megnyugtató módon rendezni a vitás kérdéseket a városban." Ennyi! Tulajdonképpen egy neszesemmifogdmegjól, egy ingyenes GESZTUS. Ami növelte volna a Fidesz népszerűségét, szemben a kimeneküléssel.

Az számomra is rejtély, hogy ha a polgi tényleg ilyen, mint ahogy a hírekből lejön, akkor hogy választották meg háromszor is? Ő a legkisebb rossz? Ezt a titkot az esztergomiak tudják.
Biztos, hogy békében akarnak élni, a legtöbb ember már csak így van ezzel. De tudod vannak olyanok, akiknek a békés életbe az is beletartozik, hogy nem hunyja le a szemét, ha valami nemtetszőt lát, hanem igyekszik tenni ellene. Ha tudomásod van bármely más polgi ügyeiről, ne habozz, küldd el. Pártállás nem számít.

Hogy a blogunkat milyennek (jobbos-balos-libsi-egyéb) tartod, az hidegen hagy. Viszont az jó lenne, ha Esztergom első emberének nevét egy részben róla szóló postnál, 500 komment fölött helyesen írnád le: MeGGYes Tamás.